Griflet
<s>Griflet (ili Girflet, Jaufre) je bio jedan od vitezova legendarnog arturovog Okruglog stola.</s>

<s>Njegov lik prvi je opisao Chrétien de Troyes u svom djelu Érec et Énide (Erek i Enida), on je Vitez Okruglog stola, sin Doa, i brat Loreta.</s><s>Njegovu prvu značajnu pustolovinu također je zapisao Chrétien  u djelu Perceval, o Le Conte du Graal (Percival ili priča o Gralu), u njoj Girflet ide do zamka Orgeluse ispuniti kakvo junačko djelo.</s><s>To mu baš nije uspjelo jer su ga zarobili, pa ga je Kralj Arthur sa svojim vitezovima morao spašavati.</s>

<s>U djelu Renaut de Bâgéa - Le Bel Inconnu (Lijepa neznanka) Girflet je opisan kao gospodar Becleusa i nadglednik turnira na kojem je pobjedniku trebala pripasti čast da proglasi najljepšu djevojku, a ona je zato trebala dobiti sokola.</s><s>Kako se Girflet koristio svim svojim borilačkim znanjem i oružjem stalno je pobjeđivao svakog izazivača, pa je tako dodjelio nagradu svojoj izabranici Rose Espaine, koja baš i nije bila bog zna kako lijepa.</s><s>Na kraju je tu farsu prekinuo Guinglain - Gawainov sin, koji ga je pobijedio i tako omogućio djevi Margerie da dobije nagradu.</s>

<s>U epu - Escanor Girart d'Amiensa, ima brata Galantiveta, koji služi kao Gawainov štitonoša.</s><s>Nakon što ga zarobe, postaje muž kraljice od Traversesa, koja nedugo nakon udaje umire.</s>

<s>U francuskim epovima iz Ciklusa Vulgata i Postvulgata - Girflet je opisan kao jedan od prvih Arthurovih pristaša još na početku njegova vladanja.</s><s>U nekim se kaže da se borio u Bitci kod Bedegraina, ali u pojedinim da je još uvijek samo štitonoša Kralja Arthura.</s><s>U jednoj od epizoda Griflet hrabro prihvaća borbu sa kraljem Pellinorom, koji ga je teško ranio.</s><s>Zbog tog kako bi ga spasio Arthur  nastavlja borbu, ali je i njemu snažni Pellinore slomio mač i umalo ga ubio, da se nije umješao Merlin, koji je začarao Pellinora i sklonio Arthura.</s>

<s>Griflet se borio i protiv pobunjenih kraljeva i protiv Saksonaca.</s><s>Za vrijeme bitke na obali Humbera, protiv snaga petorice kraljeva, kad su stvari krenule loše za arturovu vojsku, Griflet se ponio hrabro, zajedno sa Arthurom, Kayom i Gawainom spasio je Guineveru - sasjekavši jednog od neprijateljskih vladara koji ju je umalo zgrabio.</s><s>Nakon te bitke, Griflet, zajedno s Urienom, Gawainom, Kayom i Torom proglašen Vitezom Okruglog stola.</s>

<s>Njegove kasnije avanture svodile su se uglavnom na to da je često završio u tamnici.</s><s>Nadimak le Fise de Dieu (Božji sin) zaradio jer je bio jako religiozan.</s>

<s>Po Thomasu Maloryju - Griflet je bio jedan od vitezova, kog su ubile Lancelotove pristaše, prilikom spašavanja Guinevere od smrtne kazne.</s><s>Isto tako njega su za vrijeme Potrage za Svetim gralom, pobijedili i ranili Palamedes i Galahad.</s>

<s>Međutim po Ciklusu Vulgata  - Griflet i Lucan su jedini vitezi koji su preživjeli Bitku kod Camlanna.</s><s>Oni su smrtno ranjenog Arthura nosili u kapelu.</s><s>Pa je Griflet, a ne Bedivere, bio posljednji vitez uz umirućeg Arthura - onaj kom je on naredio da baci Excalibur u jezero.</s><s>On je jedini vidio  kako Arthurovo tijelo odnosi Morgana le Fay.</s><s>Kasnije je pronašao Arthurovu grobnicu u kapelici, zatražio Arthura i otkrio da je prazna.</s><s>Nakon tog je postao pustinjak, ali je ubrzo umro.</s>

<s>Grifletov lik najvjerojatnije ima genezu u keltskoj mitologiji, on po mnogočemu odgovara Gilfaethwyju, sinu Dona i bratu Gwydiona, koji je za Kelte bio božanstvo.</s>

<s>Izvori</s>

<s>Vanjske veze</s>

<s>Griflet le Fise de Dieu na portalu Nightbringer</s>

<s>Arturijanski likovi
Arturijanske legende</s>

